Britisk Togoland

Britisk Togoland var et område i Vest-Afrika kontrollert av Storbritannia fra 1916 til 1957. Det er siden 1957 en del av Ghana.

Britisk Togoland ble til i 1916 under første verdenskrig da Storbritannia okkuperte den ene delen av det tyske protektoratet Togoland. Frankrike okkuperte den andre delen. I 1922 ble Britisk Togoland et mandatområde under Folkeforbundet. Etter andre verdenskrig fikk det status som tilsynsområde under FN.Friis, Finn og Tom  Vraalsen: FN i fokus, Oslo: Gyldendal, 1975, s. 143. 

I 1954 hadde  Britisk Togoland en befolkning på .Vernon McKay: «Too Slow or Too Fast? Political Change in African Trust Territories», Foreign Affairs, bd. 35, nr. 2, 1957, s. 295–310.

Britene administrerte området som en del av kolonien Gullkysten. I 1956 ble det avholdt folkeavstemning om territoriets framtid. Et flertall på 63,4 % av velgerne stemte for forening med Gullkysten, mens 36,6 % ønsket å opprettholde separat status.«Sub-National Referendums in Sub-Saharan Africa», African Elections Database. Motstanden mot union med Ghana var størst i sør, blant ewefolket.

Britisk Togoland gikk i 1957 sammen med Gullkysten og ble til den selvstendige staten Ghana. I Ghana utgjør området en del av regionen Volta.«Volta»   , Ghana Dsitricts. 

Referanser

Kategori:Folkeforbundets mandatområder
Kategori:FNs tilsynsområder
Kategori:Tidligere stater i Afrika
Kategori:Ghanas historie
Kategori:Britiske mandat
Kategori:Stater og territorier etablert i 1916
Kategori:Stater og territorier opphørt i 1957